النہایہ فی شرح الغایہ

النہایہ في شرح الغایہ امام کرمانی (وفات 525ھ) کی قراءاتِ عشرہ پر ایک مختصر مگر جامع شرح ہے، جو انھوں نے ابن مهران کی کتاب الغاية پر لکھی۔ اس میں قراء کے اختیارات، مشکل مقامات کی وضاحت اور نادر فوائد شامل ہیں۔ کتاب کا قدیم نسخہ 607ھ میں لکھا گیا اور 1442ھ میں دار الغوثانی سے پہلی بار شائع ہوئی۔
 کتاب کا تعارف 
محمود بن حمزہ کرمانی نے احمد بن حسین بن مہران کی کتاب الغایہ في القراءات العشر کی شرح لکھی جس کا نام النهاية في شرح كتاب الغاية رکھا۔ اصل کتاب قراءاتِ عشرہ پر لکھی گئی پہلی مستقل تصنیف تھی جو قراءات سبعہ سے زائد قراءات کو شامل کرتی ہے۔ کرمانی کی شرح اس کتاب کی پیچیدہ باتوں کو واضح کرتی ہے اور اس کے علمی فوائد کو نمایاں کرتی ہے۔ یہ شرح مختصر مگر گراں قدر ہے اور اسے بعض مؤرخین نے الهداية في شرح غايہ ابن مہران بھی کہا ہے۔[مقدمة خط المصاحف، طبعة خاصة بجائزة سيد جنيد، محمود بن حمزة الكرماني، (ص: 25)]
 کتاب کی خصوصیات 
یہ کتاب درج ذیل امتیازات کی حامل ہے:
 کتاب اختصار کے ساتھ لکھی گئی ہے، جو اس کی ایک بڑی خوبی ہے۔
 کرمانی نے اس میں قراء عشرہ کی اختیارات کو بیان کیا ہے، نیز ابو حاتم سهل بن محمد السجستانی کے اختیارات کا بھی ذکر کیا ہے۔
 النهاية کی خاص بات یہ ہے کہ یہ الغاية کی مشکل اور مبہم باتوں کو کھول کر واضح کرتی ہے۔
 مؤلف کرمانی نے الغاية میں موجود فوائد اور نکتہ رسیوں کو خوب اجاگر کیا ہے۔
 کرمانی نے ابن مهران کے اساتذہ اور شاگردوں کے ناموں کا ذکر بھی کیا ہے، جو اسے دیگر شروح سے ممتاز بناتا ہے۔
 کرمانی نے اس شرح میں کئی اہم مصادر پر اعتماد کیا، اگرچہ ان میں سے بہت سی کتابیں اب ناپید ہیں۔

 طباعت اور تحقیق 
یہ کتاب عرصے تک مخطوطہ حالت میں رہی اور علی أصغر حكمت کی لائبریری (طہران) میں محفوظ تھی، جس کی تحریر سنہ 607 ہجری کی ہے۔ بعد ازاں اسے ڈاکٹر حسین خلف صالح الحلو نے تحقیق کے بعد مرتب کیا اور دار الغوثانی للدراسات القرآنية نے مرکز تفسير للدراسات القرآنية کے تعاون سے شائع کیا۔ اس کی پہلی طباعت 1442 ہجری میں ہوئی اور کتاب کل 768 صفحات پر مشتمل ہے۔مقدمة خط المصاحف، طبعة خاصة بجائزة سيد جنيد، محمود بن حمزة الكرماني، (ص: 25)مقدمة تحقيق كتاب الغاية في القراءات العشر، دار الشواف، أحمد بن مهران الأصبهاني، دراسة وتحقيق: محمد غياث، (ص: 22)

 حوالہ جات 

زمرہ:بارہویں صدی کی عربی کتب